**תיקון ושאלות נפוצות :**

**הבהרה- כפל תמיכות:** הוחלט לאפשר הגשה של תכניות הממומנות עד 20% ממשרד החינוך ו/או מהסוכנות היהודית ולא יחשב כפל תמיכות. עם זאת , כפי שפורסם תמיכת הסוכנות בתוכנית לא תעלה על 75% מהעלות הכוללת שלה. במידה וקימת תמיכה ממשרד החינוך או הסוכנות, ניתן להגיש בקשה שיחד עם התמיכה הקיימת מרכיבה 75%, ולא יותר. (לדוגמא, אם תכנית ממומנת בשיעור של 20%, יוכל הארגון להגיש בקשה עבור 55% נוספים וכך הלאה). קול קורא מעודכן מופיע באתר המכרזים של הסוכנות (בו התבקשתם להגיש בקשה). לינק לקול הקורא (המעודכן ):

<http://www.jewishagency.org/hitchadshut/michraz>

**שאלות חוזרות:**

**האם ניתן להגיש בקשה בהתחדשות עבור תכנית הנתמכת דרך תכנית עמיות ?**

תכנית הנתמכת ע"י תוכנית העמיות, לא תוכל להיתמך גם דרך ההתחדשות, **אלא** במקרים בהם גובה התמיכה הכוללת מהסוכנות היהודית וממשרד החינוך גם יחד אינם עולים על 20%, כפי שהוסבר לעיל.

**תקופת התוכנית ?**

תקופת התכנית – אפריל 2014 ועד מרץ 2015 , כולל מרץ 2015.

**ארגונים הרשאים להגיש בקשה ?**

* תוכנית ההתחדשות מוגבלת לתוכניות המופעלות ע"י ארגונים אשר ליבת הפעילות שלהם הינה התחדשות יהודית. כך שארגון אשר מהותו נטועה בשדות אחרים, אך מפעיל גם התחדשות, אף אם היא מתקדמת ורחבה, אינו זכאי להגיש בקשה. באופן דומה גם הסוכנות היהודית עצמה אינה זכאית להגיש בקשות, וכך גם לא החברה למתנסים, רשויות מקומיות, תנועות נוער וכדומה.
* ארגון בעל ותק של קרוב לשנתיים יוכל להגיש בקשה רק מיום צבירת ותק שנתיים ועד סוף התקופה המצוינת.

**הליך הגשת הבקשה?**

יש להכנס לאתר המכרזים הסוכנותי דרך הלינק לעיל. בהקשה על מס' המכרז 18-2014 נמצא הקול הקורא. בסופו לינק למסמכים שיש להוריד למחשב, למלא ולשמור. בהקשה על "הגש הצעה" מתקבל "טופס הגשת הצעה – מכרז 18-2014" יש למלא את השדות בפרטי המבקש ולצרף (ב"עיון") את שלושת המסמכים כשהם מלאים, ובנוסף אישורים כמפורט בקול הקורא. יש להזין ולשלוח את כל המסמכים יחד. לא ניתן להזין חלק מהמסמכים ולשוב לבקשה במועד אחר.

**שימו לב** – בקול הקורא מוגדר שדה ההתחדשות, תנאי סף לארגון, תנאי סף לתכנית, ולבסוף- קריטריונים ואסמכתאות.